“หุ้นน้ำมันปาล์ม” ทะยานต่อ! UVAN นำทีมพุ่ง 12% ขานรับอินโดฯ เริ่มระงับส่งออกวันนี้
“หุ้นน้ำมันปาล์ม” ทะยานต่อ! UVAN นำทีมพุ่ง 12% ขานรับรัฐบาลอินโดนีเซียประกาศระงับการส่งออกน้ำมันปาล์ม โดยมีผลบังคับใช้ในวันนี้ (28 เม.ย.) โบรกฯแนะซื้อเก็งกำไร CPI,LST,TVO ,UVAN ,UPOIC,VPO ได้ประโยชน์เต็ม
“หุ้นน้ำมันปาล์ม” ทะยานต่อ! UVAN นำทีมพุ่ง 12% ขานรับรัฐบาลอินโดนีเซียประกาศระงับการส่งออกน้ำมันปาล์ม โดยมีผลบังคับใช้ในวันนี้ (28 เม.ย.) โบรกฯแนะซื้อเก็งกำไร CPI,LST,TVO ,UVAN ,UPOIC,VPO ได้ประโยชน์เต็ม
28 เม.ย. 2565

ผู้สื่อข่าวรายงานงานว่า วันนี้(28 เม.ย.2565) ราคาหุ้นกลุ่มน้ำมันปาล์มปรับตัวขึ้นยกแผง นำโดยบริษัท ยูนิวานิชน้ำมันปาล์ม จำกัด (มหาชน) หรือ UVAN ณ เวลา 10:19 น. อยู่ที่ระดับ 10.40 บาท บวก 1.10 บาท หรือ 11.83% ด้วยมูลค่าซื้อขาย 92.99 ล้านบาท
ส่วนบริษัท ชุมพรอุตสาหกรรมน้ำมันปาล์ม จำกัด (มหาชน) หรือ CPI  ณ เวลา 10:20 น. อยู่ที่ระดับ 4.26 บาท บวก 0.28 บาท หรือ 7.04% ด้วยมูลค่าซื้อขายที่ 122.02 ล้านบาท
ส่วนบริษัท สหอุตสาหกรรมน้ำมันปาล์ม จำกัด (มหาชน) หรือ UPOIC ณ เวลา 10:22 น. อยู่ที่ระดับ 8.60 บาท บวก 0.50 บาท หรือ 6.17% ด้วยมูลค่าซื้อขาย 6.41 ล้านบาท
ส่วน บริษัท วิจิตรภัณฑ์ปาล์มออยล์ จำกัด (มหาชน) หรือ VPO ณ เวลา 10:21 น. อยู่ที่ระดับ 32.00 บาท บวก 1.00 บาท หรือ 3.23% ด้วยมูลค่าซื้อขาย 75.584 ล้านบาท
ด้านบริษัท น้ำมันพืชไทย จำกัด (มหาชน) หรือ TVO ณ เวลา 10:23 น. อยู่ที่ระดับ 31.75 บาท บวก 0.50 บาท หรือ 1.60% ด้วยมูลค่าซื้อขาย 10.29 ล้านบาท
ส่วนด้านบริษัท ล่ำสูง (ประเทศไทย) จำกัด (มหาชน) หรือ LST ณ เวลา 10:24 น. อยู่ที่ระดับ 6.45 บาท บวก 0.15 บาท หรือ 2.38% ด้วยมูลค่าซื้อขาย 12.65 ล้านบาท
ปิดท้าย บริษัท เอไอ เอนเนอร์จี จำกัด (มหาชน)  หรือ AIE  ณ เวลา 10:24 น. อยู่ที่ระดับ3.98 บาท บวก 0.06 บาท หรือ 1.53% ด้วยมูลค่าซื้อขาย 1.11 ล้านบาท
บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ระบุในบทวิเคราะห์วันนี้(28เม.ย.2565) แนะนำ ซื้อเก็งกำไรระยะสั้น ในหุ้นกลุ่มปาล์มน้ำมันและถั่วเหลือง อย่าง CPILST,TVO ,UVAN ,UPOIC,VPO ที่ได้ประโยชน์จากราคาน้ำมันปาล์มดิบที่เพิ่มขึ้นมาต่อเนื่อง ( 5.4% ปิดที่ 6,743 ริงกิต/ตันเมื่อวานนี้ หลังจากที่หัวหน้ารัฐมนตรีเศรษฐกิจอินโดนีเซีย แถลงว่า อินโดนีเซียจะขยายมาตรการระงับการส่งออกน้ำมันปาล์ม โดยจะห้ามการส่งออกผลิตภัณฑ์จาก น้ำมันปาล์มทุกประเภท
ซึ่งรวมทั้งน้ำมันปาล์มดิบ (CPO), น้ำมันปาล์มบริสุทธิ์ (RPO), น้ำมันปาล์ม โอเลอิน (RED), น้ำทิ้งจากกระบวนการผลิตน้ำมันปาล์ม (POME) และน้ำมันปรุงอาหารที่ใช้แล้ว จากเดิมที่ระงับการส่งออกเฉพาะผลิตภัณฑ์น้ำมันปาล์มโอเลอิน ซึ่งได้จากการนำน้ำมันปาล์ม บริสุทธิ์มาผ่านกระบวนการฟอกสี ขจัดกลิ่น และลดกรดไขมันอิสระ
การประกาศมีขึ้นเพียงไม่กี่ ชั่วโมงก่อนที่มาตรการดังกล่าวจะมีผลบังคับใช้ในวันนี้ โดยอินโดนีเซียเป็นผู้ผลิตและส่งออกน้ำมัน ปาล์มรายใหญ่สุดของโลก โดยมีปริมาณการส่งออกคิดเป็นกว่าครึ่งหนึ่งของปริมาณการส่งออก น้ำมันปาล์มทั่วโลก ในขณะที่ราคาน้ำมันถั่วเหลืองก็ปรับตัวขึ้น 1.3% เมื่อวานนี้ ทำจุดสูงสุดเป็น ประวัติการณ์ที่เป็นบวกระยะสั้นกับ TVO
บล.ฟิลลิป (ประเทศไทย) ระบุในบทวิเคราะห์ว่า อินโดนีเซียห้ามส่งออกน้ำมันปาล์มทุกประเภทมีผลวันนี้ หลังเกิดปัญหาขาดแคลนหนักภายในประเทศ ดันราคาน้ำมันปาล์มพุ่งสูงขึ้น อาจมีผลต่อการเก็งกำไรหุ้นที่เกี่ยวข้อง อาทิ VPO, LST, UVAN, UPOIC, TVO (ราคาถั่วเหลืองขยับขึ้นตาม)
ทั้งนี้ รัฐบาลอินโดนีเซียประกาศระงับการส่งออกน้ำมันปาล์ม โดยจะมีผลบังคับใช้ในวันนี้ (28 เม.ย.) หรือเริ่มตั้งแต่เที่ยงคืนที่ผ่านมา ตามที่ประธานาธิบดีโจโก วิโดโด ประกาศไว้ก่อนหน้านี้ เพื่อแก้ไขปัญหาขาดแคลนน้ำมันปรุงอาหารในประเทศ และแก้ไขวิกฤตการณ์ทางการเมือง หลังจากที่กลุ่มนักศึกษาได้ออกมาชุมนุมในหลายเมืองเพื่อขับไล่รัฐบาล เนื่องจากมองว่าประสบความล้มเหลวในการแก้ไขปัญหาสินค้าราคาแพง ซึ่งรวมถึงน้ำมันปาล์ม